CELEX: 32016R1382
Language: hu
Date: 2016-08-16 00:00:00
Title: A Bizottság (EU) 2016/1382 végrehajtási rendelete (2016. augusztus 16.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának öt exportáló gyártó tekintetében történő visszavonásáról

17.8.2016   
            
            
               HU
            
            
               Az Európai Unió Hivatalos Lapja
            
            
               L 222/10
            
         A BIZOTTSÁG (EU) 2016/1382 VÉGREHAJTÁSI RENDELETE
   (2016. augusztus 16.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának öt exportáló gyártó tekintetében történő visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 8. cikkére,
   tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 13. cikkére,
   tájékoztatva a tagállamokat,
   mivel:
   A.   KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK
   
   
               (1)
            
            
               Az 513/2013/EU rendelettel (3) az Európai Bizottság (a továbbiakban: Bizottság) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok (a továbbiakban: modulok) és alapvető részeik (azaz elemek és lemezek) Európai Unióba (a továbbiakban: Unió) irányuló behozatalára.
            
         
               (2)
            
            
               Az exportáló gyártók egy csoportja azzal bízta meg a Kínai Gép- és Elektronikus Termék Export-import Kereskedelmi Kamarát (továbbiakban: CCCME), hogy a nevükben nyújtson be árra vonatkozó kötelezettségvállalást a Bizottsághoz, mely kérésnek a CCCME eleget is tett. Az árra vonatkozó kötelezettségvállalás feltételeiből egyértelműen kitűnik, hogy az egyes exportáló gyártók árra vonatkozó egyedi kötelezettségvállalásainak összevonásáról van szó, amelyeket az adminisztráció egyszerűsítése miatt a CCCME koordinál.
            
         
               (3)
            
            
               A Bizottság a 2013/423/EU határozattal (4) elfogadta ezt az árra vonatkozó kötelezettségvállalást az ideiglenes dömpingellenes vám tekintetében. Az ideiglenes dömpingellenes vámmal kapcsolatos kötelezettségvállalás elfogadása nyomán szükségessé vált technikai jellegű módosítások végrehajtása érdekében a Bizottság a 748/2013/EU rendelettel (5) módosította az 513/2013/EU rendeletet.
            
         
               (4)
            
            
               Az 1238/2013/EU végrehajtási rendelettel (6) a Tanács végleges dömpingellenes vámot vetett ki a Kínából származó vagy ott feladott modulok és elemek (a továbbiakban: érintett termékek) Unióba irányuló behozatalára. Az 1239/2013/EU végrehajtási rendelettel (7) a Tanács végleges kiegyenlítő vámot is kivetett az érintett termékek Unióba irányuló behozatalára.
            
         
               (5)
            
            
               Az exportáló gyártók egy csoportja (a továbbiakban: az exportáló gyártók) és a CCCME által az árra vonatkozóan felajánlott kötelezettségvállalás módosított változatával kapcsolatos értesítést követően a Bizottság a 2013/707/EU végrehajtási határozattal (8) megerősítette az árra vonatkozó módosított kötelezettségvállalás (a továbbiakban: kötelezettségvállalás) elfogadását a végleges intézkedések alkalmazási időszaka tekintetében. A határozat melléklete felsorolja azokat az exportáló gyártókat, amelyek tekintetében a kötelezettségvállalást elfogadták. Ezek közé tartoznak a következő vállalatok is:
               
                           a)
                        
                        
                           a Delsolar (Wujiang) Ltd az Unióban működő, vele kapcsolatban álló vállalattal együtt, amelyek együttesen a B792 TARIC-kiegészítő kód alá tartoznak (a továbbiakban: Delsolar);
                        
                     
                           b)
                        
                        
                           a CNPV Dongying Solar Power Co. Ltd, amely a B813 TARIC-kiegészítő kód alá tartozik (a továbbiakban: CNPV);
                        
                     
                           c)
                        
                        
                           a MOTECH (Suzhou) RENEWABLE ENERGY CO. LTD, amely a B852 TARIC-kiegészítő kód alá tartozik (a továbbiakban: MOTECH);
                        
                     
                           d)
                        
                        
                           a Xi'an LONGi Silicon Materials Corp. és a Wuxi LONGi Silicon Materials Co. Ltd, amelyek együttesen a B897 TARIC-kiegészítő kód alá tartoznak (a továbbiakban: Xi'an LONGi); valamint
                        
                     
                           e)
                        
                        
                           a LERRI Solar Technology (Zhejiang) Co. Ltd az Unióban működő, vele kapcsolatban álló vállalattal együtt, amelyek együttesen a B898 TARIC-kiegészítő kód alá tartoznak (a továbbiakban: LERRI Solar).
                        
                     
         
               (6)
            
            
               A 2014/657/EU végrehajtási határozattal (9) a Bizottság elfogadta az exportáló gyártók és a CCCME által a kötelezettségvállalás hatálya alá tartozó érintett termékekre, azaz a Kínából származó vagy ott feladott, jelenleg az ex 8541 40 90 KN-kód (TARIC-kódok: 8541409021, 8541409029, 8541409031 és 8541409039) alá tartozó, az exportáló gyártók által előállított modulokra vagy elemekre (a továbbiakban: a kötelezettségvállalás hatálya alá tartozó termék) vonatkozó kötelezettségvállalás végrehajtásához kapcsolódó pontosításokra irányulóan megfogalmazott javaslatot. A (4) preambulumbekezdésben említett dömpingellenes és kiegyenlítő vámok a kötelezettségvállalással együtt a továbbiakban együttesen: intézkedések.
            
         
               (7)
            
            
               Az (EU) 2015/866 végrehajtási rendelettel (10) a Bizottság három exportáló gyártó tekintetében visszavonta a kötelezettségvállalás elfogadását.
            
         
               (8)
            
            
               Az (EU) 2015/1403 végrehajtási rendelettel (11) a Bizottság egy további exportáló gyártó tekintetében visszavonta a kötelezettségvállalás elfogadását.
            
         
               (9)
            
            
               Az (EU) 2015/2018 végrehajtási rendelettel (12) a Bizottság két exportáló gyártó tekintetében visszavonta a kötelezettségvállalás elfogadását.
            
         
               (10)
            
            
               A Bizottság a dömpingellenes alaprendelet 11. cikkének (2) bekezdésével összhangban hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (13).
            
         
               (11)
            
            
               A Bizottság a szubvencióellenes alaprendelet 18. cikkével összhangban hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (14).
            
         
               (12)
            
            
               A Bizottság emellett a dömpingellenes alaprendelet 11. cikkének (3) bekezdésével és a szubvencióellenes alaprendelet 19. cikkével összhangban részleges időközi felülvizsgálatot is indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (15).
            
         
               (13)
            
            
               Az (EU) 2016/115 végrehajtási rendelettel (16) a Bizottság egy további exportáló gyártó tekintetében visszavonta a kötelezettségvállalás elfogadását.
            
         
               (14)
            
            
               Az (EU) 2016/185 végrehajtási rendelettel (17) a Bizottság kiterjesztette az 1238/2013/EU rendelettel a Kínai Népköztársaságból származó vagy ott feladott érintett termékek behozatalára kivetett végleges dömpingellenes vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.
            
         
               (15)
            
            
               Az (EU) 2016/184 végrehajtási rendelettel (18) a Bizottság kiterjesztette az 1239/2013/EU rendelettel a Kínai Népköztársaságból származó vagy ott feladott érintett termékek behozatalára kivetett végleges kiegyenlítő vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.
            
         
               (16)
            
            
               Az (EU) 2016/1045 végrehajtási rendelettel (19) a Bizottság egy további exportáló gyártó tekintetében visszavonta a kötelezettségvállalás elfogadását.
            
         B.   A KÖTELEZETTSÉGVÁLLALÁS AZON FELTÉTELEI, AMELYEK ALAPJÁN A KÖTELEZETTSÉGVÁLLALÁS MEGSÉRTÉSÉNEK HIÁNYÁBAN IS VISSZAVONHATÓ A KÖTELEZETTSÉGVÁLLALÁS ELFOGADÁSA
   
   
               (17)
            
            
               A kötelezettségvállalás rögzíti, hogy a Bizottság a kötelezettségvállalás alkalmazási időszaka alatt visszavonhatja annak elfogadását, ha annak nyomon követése vagy végrehajtása kivitelezhetetlennek bizonyul, többek között a körülmények megváltozása miatt.
            
         
               (18)
            
            
               Ezen túlmenően bármely exportáló gyártó az alkalmazás ideje alatt bármikor önkéntesen is visszavonhatja kötelezettségvállalását.
            
         C.   A KÖTELEZETTSÉGVÁLLALÁS ELFOGADÁSÁNAK VISSZAVONÁSÁT MEGALAPOZÓ INDOKOK A DELSOLAR ÉS A MOTECH VONATKOZÁSÁBAN
   
   
               (19)
            
            
               A Delsolar és a MOTECH egyaránt rendelkezik kapcsolatban álló féllel Tajvanon, amelyek mentességben részesültek a (14) és (15) preambulumbekezdésben említett kijátszásellenes vizsgálatok során.
            
         
               (20)
            
            
               A Bizottság megvizsgálta e mentességeknek a kötelezettségvállalás kivitelezhetőségére gyakorolt hatását. A mentességek a kötelezettségvállalás elfogadásakor fennálló körülményekhez képest a körülmények megváltozásának minősülnek. Céljuk, hogy mentességet biztosítsanak a Delsolar és a MOTECH Tajvanon működő, kapcsolatban álló felei által gyártott érintett termékek Unióba irányuló behozatalára. Az ilyen behozatalok a kötelezettségvállalás hatályán kívül esnek.
            
         
               (21)
            
            
               A Bizottság álláspontja szerint az Unióba irányuló behozatalra vonatkozó mentesség jelentősen növeli a keresztkompenzáció kockázatát. A kijátszásellenes vizsgálat során mentességben részesülő kapcsolatban álló felek valójában ugyanazon uniós vevőknek értékesíthetik az érintett terméket, amelyek részére a kötelezettségvállalás hatálya alá tartozó terméket értékesítik, és az ilyen ügyletek során alkalmazott árakat oly módon lehet megállapítani, hogy ellentételezzék a kötelezettségvállalás szerinti minimális importárat. A Bizottság nincs abban a helyzetben, hogy nyomon kövesse azokat az értékesítéseket, amelyek a kötelezettségvállalás keretében és Tajvanról ugyanazon uniós vevők részére valósulnak meg.
            
         
               (22)
            
            
               A Bizottság ezért azt a következtetést vonta le, hogy a fenti mentességek kivitelezhetetlenné teszik a Delsolar és a MOTECH kötelezettségvállalásának nyomon követését.
            
         D.   A LERRI SOLAR, A XI'AN LONGi ÉS A CNPV RÉSZÉRŐL TÖRTÉNŐ ÖNKÉNTES VISSZAVONÁS
   
   
               (23)
            
            
               A LERRI Solar 2016 márciusában arról értesítette a Bizottságot, hogy vissza kívánja vonni kötelezettségvállalását.
            
         
               (24)
            
            
               A Xi'an LONGi és a CNPV 2016 májusában arról értesítette a Bizottságot, hogy szintén vissza kívánja vonni kötelezettségvállalását.
            
         E.   ÍRÁSBELI BEADVÁNYOK ÉS MEGHALLGATÁSOK
   
   
               (25)
            
            
               A dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján az érdekelt felek számára biztosították a lehetőséget meghallgatásukra és észrevételeik megtételére. A Delsolar és a MOTECH észrevételeket nyújtott be.
            
         i.   Delsolar
   
   
               (26)
            
            
               A Delsolar vitatta, hogy a vele kapcsolatban álló tajvani félnek nyújtott mentesség a körülmények megváltozásának minősülne. A Delsolar a (4) preambulumbekezdésben említett eredeti vizsgálatok során értesítette a Bizottságot a tajvani vállalattal történő összefonódásról, ami ellen a Bizottság nem emelt kifogást. Mivel a Delsolarral kapcsolatban álló tajvani fél által gyártott érintett termék sem a kijátszásellenes vizsgálatokat megelőzően, sem azokat követően nem tartozott az intézkedések hatálya alá, a helyzet mit sem változott a kijátszásellenes vizsgálatok előtt fennálló helyzethez képest.
            
         
               (27)
            
            
               A Bizottság nem tudja elfogadni ezt az érvelést.
            
         
               (28)
            
            
               Először is a Bizottság emlékeztetni kíván arra, hogy a vizsgálati időszak alatt a Kínán kívüli harmadik országokból az Unióba érkező behozatal piaci részesedése az uniós piac 6,8 %-át tette ki. Ezen belül a Tajvanról érkező behozatal piaci részesedése 0,8 % volt (lásd az (EU) 513/2013 rendelet 12. táblázatát). Ezekből a számadatokból az következik, hogy a Tajvanon gyártási tevékenységet folytató és a kötelezettségvállalást felajánló kínai vállalatokkal kapcsolatban álló vállalatok meglévő gyártóüzemei részéről megvalósuló kivitel elhanyagolható volt.
            
         
               (29)
            
            
               Ugyanakkor a dömpingellenes alaprendelet 13. cikkének (4) bekezdése és a szubvencióellenes alaprendelet 23. cikkének (6) bekezdése értelmében nyújtott mentességek elnyerését követően feltételezhető, hogy a Delsolarral kapcsolatban álló tajvani fél jelentős mennyiségekben fogja exportálni a modulokat és elemeket az Unióba.
            
         
               (30)
            
            
               A Bizottság a kötelezettségvállalás elfogadásának visszavonására vonatkozó döntést arra tekintettel hozta meg, hogy fennáll a keresztkompenzáció kockázata, amelyet nem tud nyomon követni. A nyomonkövetési kockázatok értékelése szempontjából nem releváns az a kérdés, hogy a harmadik országbeli üzemekben gyártott áruk az intézkedések hatálya alá tartoznak-e. A mentesség a Delsolarral kapcsolatban álló tajvani fél által előállított érintett termék kifejezetten az uniós piacra szánt behozatalára vonatkozik. Ennélfogva jelentősen növeli a keresztkompenzáció kockázatát. A nyomonkövetési kockázatok értékelése az egyes ügyeken is múlik, és a kötelezettségvállalás időtartama alatt változhat, hiszen bizonyos kockázatok megvalósulnak, máskor újabb kockázatok merülnek fel, és a Bizottság jobban tudja értékelni az ügyspecifikus nyomon követés gyakorlati szempontjait. Ezzel összefüggésben az sem releváns, hogy a kijátszásellenes vizsgálatot megelőzően a behozatal az intézkedések hatálya alá tartozott-e.
            
         
               (31)
            
            
               A Delsolar azt is állította, hogy a vele kapcsolatban álló tajvani fél számára nyújtott mentesség puszta ténye nem indokolja azt a következtetést, hogy a Delsolar általi kötelezettségvállalás nyomon követése kivitelezhetetlenné válik. A Delsolar álláspontja szerint a keresztkompenzáció megnövekedett kockázata csupán hipotetikus. Mivel a kötelezettségvállalás tiltja az ugyanazoknak a vevőknek történő értékesítéseket, ennek a feltételnek bárminemű megsértése a Delsolar általi kötelezettségvállalás elfogadásának visszavonását eredményezheti. Ezzel összefüggésben a Delsolar azt állította, hogy nem értékesíti a kötelezettségvállalás hatálya alá tartozó terméket ugyannak a vevőnek, amely számára a vele kapcsolatban álló tajvani fél az érintett terméket értékesíti. Ennek betartását a Delsolar és a vele kapcsolatban álló tajvani fél telephelyein tett helyszíni látogatások keretében ellenőrizni lehet. Ezenkívül a Delsolar azt állította, hogy a Bizottság a (14) és (15) preambulumbekezdésben említett kijátszásellenes vizsgálatok során a vele kapcsolatban álló tajvani felet valódi gyártónak minősítette, amely nem játssza ki az intézkedéseket. Ennélfogva a keresztkompenzáció potenciális kockázatának bárminemű állítása csupán spekuláció.
            
         
               (32)
            
            
               A Bizottság elutasítja ezt az érvelést. A (14) és (15) preambulumbekezdésben említett kijátszásellenes vizsgálatok megállapították, hogy a Delsolarral kapcsolatban álló tajvani fél nem vett részt az intézkedéseknek a dömpingellenes alaprendelet 13. cikke és a szubvencióellenes alaprendelet 23. cikke szerinti kijátszásában. E vizsgálatok hatálya azonban nem tért ki a Delsolar általi kötelezettségvállalással kapcsolatos kockázatok mérlegelésére. Ahogy az ott tett ténymegállapítások sem jelentik azt, hogy nem került sor a kötelezettségvállalás árbeli keresztkompenzáció révén történő kijátszására. Éppen ellenkezőleg, a Delsolarral kapcsolatban álló tajvani fél számára nyújtott mentesség jelentősen növeli a Delsolar általi kötelezettségvállalás kijátszásának kockázatát. Egy ilyen mentesség az Unió részére történő értékesítés egyértelmű szándékát jelzi. Ebből adódóan a Bizottságnak a kötelezettségvállalás keretében és a Tajvanról történő értékesítéseket egyaránt nyomon kellene követnie. Mindez kivitelezhetetlenné teszi a Delsolar általi kötelezettségvállalás nyomon követését. A Bizottság e tekintetben arra is emlékeztetni kíván, hogy a kötelezettségvállalás nyomon követése a kötelezettségvállalás végrehajtása során egyre bonyolultabbá vált, különösen a Malajzia és Tajvan esetében megállapított, kijátszásra irányuló gyakorlatot illetően. A Bizottság nincs abban a helyzetben, hogy nyomon kövesse a Tajvanról történő, a kötelezettségvállalás hatályán kívül eső értékesítéseket. Ezenkívül a Bizottság emlékeztetni kíván arra is, hogy különböző opciókat ajánlott a Delsolarnak annak érdekében, hogy az kötelezettségvállalásának kivitelezhetőségét fenntartsa, ezek fontolóra vételét azonban a Delsolar elutasította.
            
         
               (33)
            
            
               Végezetül a Delsolar előadta, hogy helyzete megegyezik a kötelezettségvállalás bármelyik olyan másik részes felének helyzetével, amely az intézkedések hatályán kívül eső országokban gyártóüzemmel rendelkező felekkel áll kapcsolatban. Ennélfogva a kapcsolat fennállása önmagában nem teszi kivitelezhetetlenné a kötelezettségvállalás nyomon követését.
            
         
               (34)
            
            
               A Bizottság elutasítja ezt az érvelést, és emlékeztet a (27) és (29) preambulumbekezdésben ismertetett érvekre.
            
         ii.   MOTECH
   
   
               (35)
            
            
               Hasonlóan a Delsolarhoz a MOTECH is azzal érvelt, hogy a (4) preambulumbekezdésben említett eredeti vizsgálatok során a Bizottság számára ismert volt a vele kapcsolatban álló tajvani féllel fennálló kapcsolata. A MOTECH általi kötelezettségvállalás elfogadásával a Bizottság megerősítette a kijátszás hiányát.
            
         
               (36)
            
            
               Ezzel kapcsolatban a Bizottság először is utalni kíván a Delsolar által hozott hasonló érvek elutasítására.
            
         
               (37)
            
            
               Ezenkívül a Bizottság a következő okok miatt is elutasítja ezt az érvelést. A kötelezettségvállalás elfogadásakor a Bizottság valóban végez egy általános értékelést a nyomonkövetési kockázatokkal kapcsolatban. Az elfogadás önmagában még jelenti a kijátszás hiányát. A Bizottság megítélése szerint a MOTECH-kel kapcsolatban álló tajvani fél számára nyújtott mentesség növeli a (21) preambulumbekezdésben említett keresztkompenzáció kockázatát. A Bizottság e tekintetben emlékeztetni kíván arra, hogy a kötelezettségvállalás nyomon követése a kötelezettségvállalás végrehajtása során egyre bonyolultabbá vált, különösen a Malajzia és Tajvan esetében megállapított, kijátszásra irányuló gyakorlatot illetően. A Bizottság nincs abban a helyzetben, hogy nyomon kövesse azokat az értékesítéseket, amelyek a kötelezettségvállalás keretében és Tajvanról ugyanazon uniós vevők részére valósulnak meg.
            
         
               (38)
            
            
               A MOTECH azt is előadta, hogy a vele kapcsolatban álló tajvani fél számára nyújtott mentesség révén a Bizottság megerősítette, hogy a MOTECH és a vele kapcsolatban álló tajvani fél szempontjából nem forog fenn kijátszás és keresztkompenzáció. A Bizottság nyomon tudná követni a MOTECH és a vele kapcsolatban álló tajvani fél általi behozatalt, hiszen a két vállalat eltérő TARIC-kiegészítő kódok alatt végez behozatalt az Unióba.
            
         
               (39)
            
            
               A Bizottság elutasítja ezt az érvelést. A (14) és (15) preambulumbekezdésben említett kijátszásellenes vizsgálatok során nyújtott mentesség megerősíti, hogy a MOTECH-kel kapcsolatban álló tajvani fél esetében nem állapították meg, hogy kijátszásra irányuló gyakorlatban lenne érintett. Ez a ténymegállapítás ugyanakkor nem releváns a kötelezettségvállalás kivitelezhetőségének a (21) és (22) preambulumbekezdésben ismertetett értékelése szempontjából. A Bizottság elemezte e mentesség vonatkozásait, és arra a következtetésre jutott, hogy nőtt a keresztkompenzáció kockázata. A Bizottság a kötelezettségvállalás nyomon követése során szerzett tapasztalatokat is figyelembe vette, amikor arra a következtetésre jutott, hogy nincs abban a helyzetben, hogy nyomon kövesse azokat az értékesítéseket, amelyek a kötelezettségvállalás keretében és Tajvanról ugyanazon uniós vevők részére valósulnak meg.
            
         F.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE
   
   
               (40)
            
            
               Ezért a Bizottság a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján, továbbá a kötelezettségvállalás feltételeivel összhangban arra a következtetésre jutott, hogy a Delsolar, a CNPV, a MOTECH, a Xi'an LONGi és a LERRI Solar, valamint az Unióban működő, velük kapcsolatban álló vállalatok tekintetében a kötelezettségvállalás elfogadását vissza kell vonni.
            
         
               (41)
            
            
               Ennek megfelelően a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése értelmében az 1238/2013/EU tanácsi végrehajtási rendelet 1. cikkével kivetett végleges dömpingellenes vám és az 1239/2013/EU tanácsi végrehajtási rendelet 1. cikkével kivetett végleges kiegyenlítő vám e rendelet hatálybalépésének napjától automatikusan alkalmazandó a Delsolar (TARIC-kiegészítő kód: B792), a CNPV (TARIC-kiegészítő kód: B813), a MOTECH (TARIC-kiegészítő kód: B852), a Xi'an LONGi (TARIC-kiegészítő kód: B897) és a LERRI Solar (TARIC-kiegészítő kód: B898) által gyártott érintett termék Kínából származó vagy ott feladott behozatalára.
            
         
               (42)
            
            
               Tájékoztatási célból az e rendelet mellékletében szereplő táblázat felsorolja azon exportáló gyártókat, amelyek tekintetében a kötelezettségvállalásnak a 2013/707/EU végrehajtási határozat általi elfogadása nem változik,
            
         ELFOGADTA EZT A RENDELETET:
   1. cikk
   A Bizottság az alábbi vállalatok tekintetében:
   
               a)
            
            
               a Delsolar (Wujiang) Ltd az Unióban működő, vele kapcsolatban álló vállalattal együtt, amelyek együttesen a B792 TARIC-kiegészítő kód alá tartoznak;
            
         
               b)
            
            
               a CNPV Dongying Solar Power Co. Ltd, amely a B813 TARIC-kiegészítő kód alá tartozik;
            
         
               c)
            
            
               a MOTECH (Suzhou) RENEWABLE ENERGY CO. LTD, amely a B852 TARIC-kiegészítő kód alá tartozik;
            
         
               d)
            
            
               a Xi'an LONGi Silicon Materials Corp. és Wuxi LONGi Silicon Materials Co. Ltd, amelyek együttesen a B897 TARIC-kiegészítő kód alá tartoznak; valamint
            
         
               e)
            
            
               a LERRI Solar Technology (Zhejiang) Co. Ltd az Unióban működő, vele kapcsolatban álló vállalattal együtt, amelyek együttesen a B898 TARIC-kiegészítő kód alá tartoznak,
            
         visszavonja a kötelezettségvállalás elfogadását.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2016.6.30., 21. o.
   
   
      (2)  HL L 176., 2016.6.30., 55. o.
   
   
      (3)  HL L 152., 2013.6.5., 5. o.
   
   
      (4)  HL L 209., 2013.8.3., 26. o.
   
   
      (5)  HL L 209., 2013.8.3., 1. o.
   
   
      (6)  HL L 325., 2013.12.5., 1. o.
   
   
      (7)  HL L 325., 2013.12.5., 66. o.
   
   
      (8)  HL L 325., 2013.12.5., 214. o.
   
   
      (9)  HL L 270., 2014.9.11., 6. o.
   
   
      (10)  HL L 139., 2015.6.5., 30. o.
   
   
      (11)  HL L 218., 2015.8.19., 1. o.
   
   
      (12)  HL L 295., 2015.11.12., 23. o.
   
   
      (13)  HL C 405., 2015.12.5., 8. o.
   
   
      (14)  HL C 405., 2015.12.5., 20. o.
   
   
      (15)  HL C 405., 2015.12.5., 33. o.
   
   
      (16)  HL L 23., 2016.1.29., 47. o.
   
   
      (17)  HL L 37., 2016.2.12., 76. o.
   
   
      (18)  HL L 37., 2016.2.12., 56. o.
   
   
      (19)  HL L 170., 2016.6.29., 5. o.
   
   
      MELLÉKLET
      A vállalatok listája:
      
                  A vállalat neve
               
               
                  TARIC-kiegészítő kód
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922